
Ministru kabineta rīkojums Nr. 258
Rīgā 2024. gada 2. aprīlī (prot. Nr. 14 40. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" uz Ārlietu ministrijas, Finanšu ministrijas un Satiksmes ministrijas budžetu
· 1. Pamatojoties uz likuma "Par valsts budžetu 2024. gadam un budžeta ietvaru 2024., 2025. un 2026. gadam" 70. pantu, atbalstīt apropriācijas pārdali 7 637 753 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem", tai skaitā:
· 1.1. 4 599 944 euro apmērā uz šādām Ārlietu ministrijas budžeta programmām:
· 1.1.1. budžeta programmu 03.00.00 "Diplomātisko un konsulāro misiju nodrošinājums" 233 631 euro apmērā 2024. gadā Latvijas eksperta norīkošanai Eiropas Komisijas Kaimiņattiecību politikas un paplašināšanās sarunu ģenerāldirektorātā darbam ar Ukrainas jautājumiem uz  laiku no 2024. gada līdz 2026. gadam un amata vietai Latvijas Republikas vēstniecībā Ukrainā, Kijivā, uz laiku no 2024. gada līdz 2026. gadam;
· 1.1.2. budžeta programmu 97.00.00 "Nozaru vadība un politikas plānošana" 66 313 euro apmērā 2024. gadā papildu amata vietām uz laiku no 2024. gada līdz 2026. gadam Ārlietu ministrijas centrālajā aparātā darbam ar Ukrainas attīstības sadarbības un rekonstrukcijas projektu ieviešanas, uzraudzības un koordinācijas jautājumiem;
· 1.1.3. budžeta programmu 02.00.00 "Iemaksas starptautiskajās organizācijās" 4 300 000 euro apmērā iemaksām Eiropas Miera mehānismā (European Peace Facility) Ukrainas bruņoto spēku atbalstam;
· 1.2. 2 937 809 euro apmērā uz Finanšu ministrijas budžeta apakšprogrammu 38.01.00 "Eiropas Savienības pirmsstrukturālo, strukturālo un citu finanšu instrumentu koordinācija", tai skaitā:
· 1.2.1. 2 400 000 euro Ukrainas valdības un Čerņihivas apgabala administrācijas identificēto sociālās infrastruktūras objektu rekonstrukcijai sadarbībā ar nodibinājumu "Entrepreneurs for Peace", Latvijas Darba devēju konfederāciju un biedrību "Tavi draugi";
· 1.2.2. 400 000 euro biedrībai "Centrs MARTA" psiholoģiskā atbalsta projekta turpināšanai Čerņihivas apgabalā sadarbībā ar Ukrainas pilsoniskās sabiedrības organizācijām;
· 1.2.3. 100 000 euro Čerņihivas apgabala rekonstrukcijas plānošanai un Čerņihivas apgabala ekspertu kapacitātes celšanai (tai skaitā Eiropas Savienības jautājumos), kā arī Centrālās finanšu un līgumu aģentūras organizētam neatkarīgam būvdarbu izpildes novērtējumam izlases veidā rekonstrukcijas objektos;
· 1.2.4. 37 809 euro Centrālajai finanšu un līgumu aģentūrai amata vietas izveidei uz  laiku no 2024. gada līdz 2026. gadam šā rīkojuma 1.2.1., 1.2.2. un 1.2.3. apakšpunktā minēto pasākumu īstenošanai;
· 1.3. 100 000 euro apmērā uz Satiksmes ministrijas budžeta programmu 97.00.00 "Nozaru vadība un politikas plānošana" Latvijas un Ukrainas digitālā memoranda ieviešanai Ukrainā.
· 2. Centrālajai finanšu un līgumu aģentūrai sagatavot un noslēgt finansējuma līgumus ar šā rīkojuma 1.2.1. un 1.2.2. apakšpunktā minētajiem finansējuma saņēmējiem un finansējuma vai pakalpojuma līgumus šā rīkojuma 1.2.3. apakšpunktā minētā uzdevuma izpildei. Līgumos noteikt šā rīkojuma 1.2.1., 1.2.2. un 1.2.3. apakšpunktā norādīto finanšu līdzekļu izmantošanas mērķi un paredzēt to izlietojuma kontroli atbilstoši mērķim, kā arī noteikt, ka par grāmatvedības datu pareizību un finanšu līdzekļu izlietojumu atbilstoši mērķim ir atbildīgs attiecīgais finansējuma saņēmējs vai pasākuma īstenotājs.
· 3. Ārlietu ministrijai, Finanšu ministrijai un Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 5. Finanšu ministrijai precizēt un palielināt Ārlietu ministrijas budžeta bāzes izdevumus 2025. un 2026. gadam budžeta programmā 03.00.00 "Diplomātisko un konsulāro misiju nodrošinājums" 296 091 euro apmērā katru gadu un budžeta programmā 97.00.00 "Nozaru vadība un politikas plānošana" 96 252 euro apmērā katru gadu terminētu amata vietu nodrošināšanai no 2025. gada 1. janvāra līdz 2026. gada 31. decembrim, attiecīgi samazinot izdevumus budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem".
· 6. Finanšu ministrijai precizēt un palielināt Finanšu ministrijas budžeta bāzes izdevumus 2025. un 2026. gadam apakšprogrammā 38.01.00 "Eiropas Savienības pirmsstrukturālo, strukturālo un citu finanšu instrumentu koordinācija" 47 322 euro apmērā katru gadu Centrālajai finanšu un līgumu aģentūrai terminētas amata vietas nodrošināšanai no 2025. gada 1. janvāra līdz 2026. gada 31. decembrim, attiecīgi samazinot izdevumus budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem".

